Lapisan Payar

Lapisan Payar merupakan satu lapisan batu pasir berusia Kambria yang membentuk Kepulauan Payar di Kedah, Malaysia. 

 Asal-usul Nama 
Nama Lapisan Payar diambil bersempena nama Kepulauan Payar yang terdiri daripada Pulau Payar, Pulau Kaca dan Pulau Lembu dan mula digunapakai oleh Che Aziz Ali et.al (1991)Che Aziz Ali, Syed S. Almashoor dan Uyop Said, Kepulauan Payar: Kedudukannya dalam turus stratigrafi baratlaut Semenanjung Malaysia, Geological Society Malaysia Bulletin 29, 1991.

 Usia dan Korelasi 
Jones (1978) meletakkan batuan ini sebagai Formasi Machinchang yang berusia Kambria berdasarkan ciri batuan kuartzit berfelspar yang serupaJones, C.R., Geology and mineral resources of Perlis, North Kedah and the Langkawi Islands, Memoir 17, Jabatan Penyiasatan Kajibumi Malaysia, 1978.

Jabatan Penyiasatan Kajibumi Malaysia (1973) menandakan batuan ini sebagai Formasi Mahang dan Formasi Semanggol  yang masing-masing berusia Silur hingga Ordovisi dan TriasJabatan Penyiasatan Kajibumi Malaysia, Peta kajibumi Malaysia skala 1:50,000, 1973).

Che Aziz Ali et.al (1991) mengandaikan batuan Lapisan Payar sebagai berusia Kambria walaupun tiada fosil ditemui kerana ciri batuan adalah mirip dengan batu pasir Formasi Machinchang dan ahli kuartzit Formasi JeraiChe Aziz Ali, Syed S. Almashoor dan Uyop Said, Kepulauan Payar: Kedudukannya dalam turus stratigrafi baratlaut Semenanjung Malaysia, Geological Society Malaysia Bulletin 29, 1991.

Che Aziz Ali et.al (1991) meletakkan batuan ini bukan sebahagian Formasi Machinchang atau Formasi Jerai, tetapi penghubung antara kedua-duanyaChe Aziz Ali, Syed S. Almashoor dan Uyop Said, Kepulauan Payar: Kedudukannya dalam turus stratigrafi baratlaut Semenanjung Malaysia, Geological Society Malaysia Bulletin 29, 1991.

 Rujukan 

Kategori:Geologi Malaysia
Kategori:Geologi Semenanjung Malaysia